
SEKS IN SMRT V NAJSTNIŠKEM TABORU
(»Teenage Sex and Death at Camp Miasma«)

KRATKA VSEBINA

Ljubeč poklon klasičnim grozljivkam in VHS-kulturi z izstopajočo vlogo televizijske dive Gillian Anderson.
Kamp Miazma je filmska franšiza v žanru grozljivke, ki je od sedemdesetih doživela številne vzpone in padce. Cinefili so bili deležni toliko nadaljevanj in rimejkov, da se je serija povsem izpela. Zdaj je čas za nov začetek. Studio najame kvirovsko režiserko Kris z nalogo, naj franšizi povrne svežino in ostrino. Režiserka se domisli, da bi za glavno vlogo angažirala igralko Billy Presley, ki je nastopila v prvem, najbolj kultnem filmu franšize. Igralka se je po uspehu umaknila iz javnosti in od tedaj ni več nastopala, zdaj pa jo Kris najde živečo na podeželju. Prvotna skepsa se postopoma razvije v odnos, ki prestopi mejo profesionalnega sodelovanja.
“Spomnim se, da sem na kolidžu bral_a knjigo Men, Women, and Chainsaws [avtorice Carol J. Clover, 1992], ki je temeljno delo teorije spola v krvavih slasher filmih o precej očitnih, čudnih freudovskih neumnostih, ki jih tem filmom pripisujemo – kjer morilec preganja pomanjkljivo oblečeno žrtev, zatem pa je tu še ‘Final Girl’ oz. koncept zadnjega dekleta, ki je nekako lahko oboje hkrati. V film sem vključil_a stavek, ki po mojem mnenju vse to povzema v treh besedah: “Nenavaden paritveni obred.” V vsej tej ikonografiji – morilec, žrtev in, če se tako izrazim, zavesa za prho med njima – je nedvomno nekaj kulturno opojnega.” (Jane Schoenbrun)
Izvršni producent BRAD PITT.

